
	[bookmark: nev]TURAI PÉTER
Építőmérnök
BSc, 9. félév
Budapesti Műszaki és Gazdaságtudományi Egyetem
Építőmérnöki Kar
	






Témavezetők:
	Dr. Takács Attila
adjunktus, BME ÉMK

	Dr. Nagy László
egyetemi docens, BME ÉMK




Zagytározó gátjának végeselemes modellezése

A Kolontári vörösiszap katasztrófa kapcsán a zagytározók és zagygátak biztonságának kérdése a figyelem középpontjába került. Az eddigi, tapasztalati úton történő méretezés miatt a zagygátak lényegesen kisebb odafigyeléssel épülnek, mint például a hasonló méretekkel bíró nagygátak, azonban a tönkremenetelük következményei még jóval nagyobbak lehetnek, a kifolyó veszélyes anyagok miatt.
A zagytározók tervezésénél és építésénél a műszaki problémák halmozottan jelentkeznek. A zagygát anyagául szolgáló ipari melléktermékek fizikai, kémiai tulajdonságai különleges odafigyelést igényelnek. Ráadásul gyakran előfordul, hogy a tározókat valamilyen mezőgazdasági tevékenységre alkalmatlan, puha, kötött agyag talajon létesülnek.
Puha agyag altalajra épített töltések esetén minden esetben nagy hangsúlyt kell fektetni az alaptörés veszélyének vizsgálatára. Ez különösen igaz zagygátak esetében, ahol a tározók gazdasági megfontolások alapján hatalmas geometriai méretekkel épülnek, olyan méretekkel, amelyek az építőmérnöki gyakorlat során nem fordulnak elő a mindennapokban.
Munkám során a PLAXIS 2D nevű geotechnikai végeselemes program segítségével vizsgáltam egy zagytározó gátjának az puha, kötött altalajra gyakorolt hatását. A dolgozat újszerűsége, hogy a szoftver segítségével egy közel 20 éves periódust modelleztem, amely a töltésépítéstől a zagytározó teljes feltöltéséig tart.
A modellezett szerkezet geometriai méreteit és építési ütemezését a hazai gyakorlathoz hasonlóan választottam meg. Az alkalmazott anyagjellemzőket irodalmi ajánlások vagy saját kísérleti eredmények alapján határoztam meg. A gáttest anyagául szolgáló megszilárdult pernyezagy anyagjellemzőinek megismeréséhez laboratóriumi kísérleteket végeztem.
Az építés ütemezését állandóra választottam. Ebből kifolyólag a teherviselő agyagréteg teherbírása a lejátszódó konszolidáció ütemétől függ, vagyis, hogy tud-e a nyírószilárdság olyan ütemben nőni, hogy elviselje a töltésből származó igénybevételt.
A globális biztonságon túl a süllyedéseket, vízszintes elmozdulást, többlet pórusvíznyomást és konszolidációt vizsgáltam. A dolgozat fontos része a két általam alkalmazott anyagmodell eredményeinek összehasonlítása, az alkalmazhatóságuk vizsgálata.



